મોહન ડેલકર

તેમનો મૃતહેદ મુંબઈના મરીન ડ્રાઇવમાં આવેલી એક હોટલમાં મળી આવ્યો હતો. 

એસીપી સત્યનારાયણ ચૌધરીએ આ વાતની પુષ્ટિ કરી છે કે તેમનો મૃતહેદ સીગ્રીન હોટલમાંથી મળી આવ્યો હતો. પોલીસનું કહેવું છે કે તેમણે આપઘાત કર્યો છે અને તેમની પાસેથી ગુજરાતીમાં એક સુસાઇડ નોટ પણ મળી આવી હતી.

મોહન ડેલકરના મૃતદેહને પોસ્ટમોર્ટમ માટે મોકલી દેવામાં આવ્યો છે.

પોલીસ આ અંગે તપાસ ચાલી રહી છે. તેઓ દાદરા નગર-હવેલીથી સ્વતંત્ર સાંસદ હતા. તેઓ પ્રથમ વખત 1989 માં પ્રથમ વખત કૉંગ્રેસમાંથી સાંસદ ચૂંટાયા હતા. 

આત્મહત્યા એ એક ખૂબ જ ગંભીર શારીરિક, મનોવૈજ્ઞાનિક અને સામાજિક સમસ્યા છે. જો આપ કોઈ તણાવમાંથી પસાર થઈ રહ્યા હો તો ગુજરાત સરકારની 'જિંદગી હેલ્પલાઈન 1096' પર કે ભારત સરકારની 'જીવનસાથી હેલ્પલાઇન 1800 233 3330' પર ફોન કરી શકો છો. તમે મિત્રો-સંબંધીઓ સાથે પણ વાત કરી શકો છો.

ભીમા-કોરેગાંવ મામલે વરવર રાવને છ મહિના બાદ જામીન મળ્યા 

બૉમ્બે હાઈકોર્ટે લગભગ ત્રણ વર્ષ પછી ડાબેરી કવિ અને લેખક વરવર રાવને છ મહિના માટે જામીન આપ્યા છે.

બૉમ્બે હાઇકોર્ટે તેમને મેડિકલ ગ્રાઉન્ડ પર સશર્ત જામીન આપ્યા છે. કોર્ટે કહ્યું કે વરવર રાવ મુંબ... બીજા 4000 અક્ષરો માટે લેખ ચાલુ રાખો:
ઈમાં જ રહેશે અને જ્યારે પણ જરૂર હશે તેમને તપાસ માટે ઉપસ્થિત થવું પડશે.ભીમા કોરેગાંવ કેસમાં આરોપી 81 વર્ષના વરવર રાવ ઑગસ્ટ 2018થી અટકાયતમાં છે. 

આ સમયે વરવર રાવ મુંબઈના નાણાનટી હૉસ્પિટલમાં દાખલ છે, જ્યાં હાઈકોર્ટની પહેલ પછી મહારાષ્ટ્ર સરકારે તેમને દાખલ કરાવ્યા હતા.

ભીમા કોરેગાંવ હિંસાની તપાસ રાષ્ટ્રીય તપાસ એજન્સી એટલે એનઆઈએ કરી રહી છે. 

વરવર રાવ પર આરોપ છે કે 31 ડિસેમ્બર 2017ના પૂણેમાં યોજાયેલી એલગાર પરિષદ દરમિયાન તેમણે ઉશ્કેરણીજનક ભાષણ આપ્યું હતું, જેને કારણે બીજા દિવસે ભીમા-કોરેગાંવમાં હિંસા થઈ હતી. 

જોકે, વરવર રાવ આ આરોપોને નકારતા આવ્યા છે.

ચાર રાજ્યોએ વેટ ઘટાડ્યો 

પ્રતીકાત્મક તસવીર

'ટાઇમ્સ ઑફ ઇન્ડિયા'ના અહેવાલ અનુસાર પેટ્રોલ અને ડીઝલની કિંમતમાં થઈ રહેલા વધારેને લઈને કેન્દ્ર સરકાર 'ધર્મ સંકટ'માં છે. ત્યારે ચાર રાજ્ય સરકારોએ ગ્રાહકોને રાહત આપવા માટે પેટ્રોલ પરના વેટમાં ઘટાડો કર્યો છે. 

રવિવારે પશ્ચિમ બંગાળ સરકારે પેટ્રોલ અને ડીઝલ પર લેવાતા વેટમાં એક રૂપિયાનો ઘટાડો કર્યો.

રાજસ્થાન સરકારે સૌથી પહેલાં 29 જાન્યુઆરીએ વેટ 38 ટકાથી ઘટાડી 36 ટકા કર્યો છે. 

અસમ કે જેમાં આગામી દિવસોમાં ચૂંટણી યોજાવાની છે. તેણે ગત વર્ષે કોરોના વાઇરસની મહામારીના કારણે જે એકસ્ટ્રા પાંચ રૂપિયાનો ટૅક્સ નાખ્યો હતો તે હઠાવી દીધો હતો. મેઘાલય સરકારે પેટ્રોલ પર 7.40 રૂપિયા અને ડીઝલ પર 7.10 ટકાનો ઘટાડો કર્યો હતો.

હાલ તો કેન્દ્ર સરકારે ઍક્સાઇઝ ડ્યૂટીને ઘટાડવાની ના પાડી છે. ગત માર્ચ અને મે મહિનામાં કેન્દ્ર સરકારે ઍક્સાઇઝ ડ્યૂટીમાં પેટ્રોલમાં 13 અને ડીઝલમાં 16 રૂપિયાનો વધારો કર્યો હતો. 

...તો મહારાષ્ટ્રમાં લૉકડાઉન આવશે : ઉદ્ધવ ઠાકરે

ઉદ્ધવ ઠાકરે

'એનડીટીવી'ના અહેવાલ અનુસાર મહારાષ્ટ્રના મુખ્ય મંત્રી ઉદ્ધવ ઠાકરેએ રવિવારે કહ્યું હતું કે કોરોના વાઇરસને લઈને રાજ્યમાં સ્થિતિ ચિંતાજનક છે અને જો રોજબરોજના કેસમાં આગામી 8થી 15 દિવસમાં વધારો નોંધાશે તો લૉકડાઉન લાગુ કરવામાં આવશે.

મહારાષ્ટ્રના અમરાવતી જિલ્લામાં આગામી એક અઠવાડિયા સુધી લૉકડાઉન લાગુ કરવામાં આવ્યું છે. 

મહારાષ્ટ્રના મુખ્ય મંત્રી ઉદ્ધવ ઠાકરેએ કહ્યું, "શું આપણે લૉકડાઉન જોઈએ? જો તમે જવાબદારીપૂર્વક વર્તશો, જેની આપણને આગામી આઠ દિવસમાં જાણ થશે. જે લોકોને લૉકડાઉન જોઈતું નથી તે માસ્ક પહેરે. જે લોકોને લૉકડાઉન જોઈએ તે ના પહેરે. લૉકડાઉન ન જોઈતું હોય તો માસ્ક પહેરજો."

ત્રણ મહિના પછી...